[{"text_idx": "#000000", "text": "Neevitenda kreanto, Yves Desrosiers kontribuas al la efervesko de la kebekia muzika sceno de trideko da jaroj, nome kiel kanzonisto, gitaristo, komponisto, arang\u0302isto kaj reg\u0302isoro. Membro de Salle Affaire de Jean Leloup (1989-1993), li kunlaboris en la komponado de pluraj titoloj de la norma albumo L\u2019Amour est sans pitie\u0301 kaj partoprenis en la albumoj kaj turneoj de pluraj artistoj, inkluzive de Bi\u0308a, Daniel Be\u0301langer, Gogh Van Go, Sarah McLaughlin, Mononc\u2019Serge kaj Mara Tremblay."}, {"text_idx": "#000001", "text": "En 1993 li malkovris junan usonan-meksikan kantistinon trapasantan Montrealon, provizitan per unika voc\u0302o: Llhasa de Sela. Ili kune organizis kanto-turneon pli kaj pli aplau\u0306ditan, poste iom post iom integris siajn komponaj\u0302ojn, originalan mikson de mondaj saporoj. Lanc\u0302ita en 1997, ilia mita albumo La Llorona vendig\u0302is je duonmiliono da ekzempleroj, ricevis plurajn premiojn kaj antau\u0306enpus\u0302is la duopon en turneon tra Eu\u0306ropo kaj Ameriko dum du jaroj. Inter la turneoj Desrosiers prilaboris la originalan bendon de la filmo Le c\u0153ur au poing de Charles Biname\u0301 (Cite\u0301-Ame\u0301rique) kaj la muzikon de tri dokumentaj filmoj."}, {"text_idx": "#000002", "text": "En 1999 ekas la aventuro Volodia, unua sola projekto dedic\u0302ita al la verkaro de la rusa poeto kaj kanzonisto Vladimir Vissotsky. Post tri jaroj da esplorado kaj adaptado, la albumo estis lanc\u0302ita en au\u0306gusto 2002; g\u0302i rikoltis lau\u0306dojn kaj kandidatig\u0302on en la konkurso ADISQ. Yves Desrosiers rivelas en g\u0302i voc\u0302on fanditan en la grandan kantaron kaj transcendas la verkaron de Vissotsky per siaj tre personaj arang\u0302oj, per tiu Desrosiers \u201csono\u201d kiun oni rekonas inter c\u0302iuj voc\u0302oj."}, {"text_idx": "#000004", "text": "Desrosiers ankau\u0306 forportas nin en la mallumajn kaj maltrankviligajn etosojn de la filmoj de Robin Aubert, Saints-Martyrs-des-Damne\u0301s (kandidatigo c\u0302e ADISQ en la kategorio Albumo Originala Sonbendo) kaj A\u0300 l\u2019origine d\u2019un cri. Li ankau\u0306 produktis la muzikon de la filmo Another Silence (2011) de la franca reg\u0302isoro el argentina deveno, Santiago Amigorena."}, {"text_idx": "#000005", "text": "La dua sola albumo de Yves Desrosiers, Chansons indociles, aperis en 2007. Fakte temas pri lia unua albumo de originalaj kanzonoj, el kiu pluraj originas el tiu aparta artista renkontig\u0302o kun Robin Aubert. Tiu albumo ricevis kandidatigon kiel Au\u0306toron-komponiston de la jaro c\u0302e Premioj pri Kanada Popola Muziko 2008."}, {"text_idx": "#000006", "text": "En 2010 li dividis la scenejon kun Bi\u0308a dum turneo de koncertoj kiel duopo. Enhavanta pli ol kvindek prezentaj\u0302ojn, la turneo rikoltis tiom elstaran sukceson ke la kompanio Audiogram senmortigis g\u0302in en la albumo Bi\u0308a : concert intime avec Yves Desrosiers lanc\u0302ita en januaro 2011."}, {"text_idx": "#000008", "text": "En 2014 la artistino-interpretistino Chloe\u0301 Sainte-Marie sin turnis al Yves por komponi la muzikon de pluraj poemoj de la libro-disko A\u0300 la croise\u0301e des silences kiun s\u0302i publikigis. Kaj poste en 2015 li arang\u0302is la muzikon kaj direktis la orkestron de la spektaklo omag\u0302e al E\u0301dith Piaf, Les cent ans de la mo\u0302me, por dudeko da koncertoj."}, {"text_idx": "#000009", "text": "Dum la turneo de la omag\u0302a spektaklo al E\u0301dith Piaf li renkontis la pianistinon-kantistinon Florence K kiu petis lian partoprenon en la arang\u0302oj de sia spektaklo Buena Vida kaj kiel gitariston por la turneo de 2016."}, {"text_idx": "#000010", "text": "2017 substrekis la 20 jarojn de la mita albumo La Llorona kunskribita kun lia antau\u0306a forpasinta muzika partnero, Lhasa de Sela. Omag\u0302a spektaklo estis prezentita de Festival Aurore Montre\u0301al en Parizo, kiu inkluzivis multajn francajn kaj internaciajn interpretistojn. On petis de Yves Desrosiers ke li direktu la orkestron sur la scenejo kaj komponu la arang\u0302ojn. Alian prezentaj\u0302on oni programis iom pli malfrue fine de decembro c\u0302e Me\u0301tropolis de Montre\u0301al, c\u0302i-foje kun novaj interpretistoj; poste en 2018 Yann Perreau revenigis lin sur scenejon por la spektaklo c\u0302e Francofolies de Montre\u0301al Hommage a\u0300 Jacques Higelin, forpasinta la saman jaron."}, {"text_idx": "#000011", "text": "Yves denove kunlaboris kun Chloe\u0301 Sainte-Marie, c\u0302i-foje por la komponado de la muzikoj de s\u0302ia proksima albumo."}, {"text_idx": "#000012", "text": "Samjare Yves komencis la komponadan laboron por sia projekto de instrumenta albumo reg\u0302isorado de Benoit Morier. La albumo estos lanc\u0302ita en 2021."}, {"text_idx": "#000016", "text": "Chansons indociles \u2013 Yves Desrosiers"}]